Alamatnya Cinta

Alamatnya Cinta ialah sebuah siri drama televisyen melayu tahun 2018 arahan Bernard Chauly. Dibintangi oleh Hannah Delisha, dan Hisyam Hamid. Siri drama ini memulakan tayangan perdana di Slot MegaDrama, Astro Ria bermula 20 Ogos 2018 menggantikan Sejuta Rasa Buat Adelia.

Sinopsis 

Kisah Ellie Farhana (Hannah Delisha) seorang penulis yang kehilangan rumah pusaka bapanya apabila rumah tersebut telah dilelong dan dibeli oleh pelakon terkenal iaitu Faliq Assad (Hisyam Hamid). Ellie cuba untuk mendapatkannya kembali.

Faliq Assad yang baru putus hubungan dengan Jasmine berpindah ke rumah baru. Semenjak itu pelbagai kejadian berlaku antara Faliq dan Ellie. Skandal antara Faliq dan Ellie viral di media sosial angkara wartawan Natalia. Emma, pengurus Faliq mencadangkan supaya mereka berdua berkahwin untuk selamatkan kariernya.

Faliq mengumumkan bahawa Ellie bakal menjadi isterinya. Selepas pengumuman perkahwinan itu, makin huru hara hidup Ellie. Namun Ellie akhirnya bersetuju untuk berkahwin dengan Faliq, tapi dengan syarat Faliq menyiasat perihal ayahnya dan dia mendapatkan semula hak milik rumahnya apabila tiba waktunya. Faliq turut mengenakan syarat yang dia perlu mengemas rumah dan memasak untuknya.

Selepas berkahwin, mereka pergi berbulan madu apabila terpedaya dengan rancangan Omar. Sejak itu mereka semakin rapat. Dalam sama yang sama, Jay pengarah filem cuba mendekati Ellie. Jasmine pula cuba mendapatkan semula Faliq.

Pelakon

Pelakon utama 
 Hisyam Hamid sebagai Faliq Assad
 Hannah Delisha sebagai Ellie Farhana

Pelakon pembantu 
 Alicia Amin sebagai Jasmine
 Jad Hidhir sebagai Jay Zafran
 Cik Manggis sebagai Emma Harith
 Fahad Iman sebagai Omar Qhalish
 Jasmine Suraya sebagai Natalia @ Netizenme
 Dian P. Ramlee sebagai Melati
 Louisa Chong sebagai Melur
 Shah Rezza sebagai Tuan Herman
 Azhar Sulaiman sebagai Hamzah
 Yusry Abdul Halim sebagai Damon Degawan

Penampilan khas 
 Lisa Surihani

Runut Bunyi 

Sumpah.    | Length9=03:41}}

Rujukan 

Drama Melayu
Drama Melayu 2018
Rancangan Astro